જ્ઞાની થવા માત્રથી જ કંઇ જિંદગી જીતાઇ જતી નથી. ખરું જ્ઞાન સર્વમાં પ્રભુ દર્શન કરવામાં છે. કવિ ‘સાજ’નો આ બાબતે અભિગમ સર્વ ધર્મ સમભાવનો જણાઇ આવે છે. એમની રચનાઓમાં ભગવાન ગણપતિ, વિષ્ણુ, બ્રહ્મા, રામ, હનુમાન, શંકર, સત્યસાંઇ અને ભગવતી સીતા, સરસ્વતી અને જગદંબાને આદરયુક્ત સ્થાન છે. મંદિર ઉપરાંત ગુરુદ્વારા અને ગિરજાઘરને પણ માન છે. મીરાં નરસિંહને સુદામા પ્રત્યે નો એમનો સખાભાવ એટલો છેકે પોતાની રચનાઓમાં પણ તેમનો પ્રભાવ પથરાએલો અનુભવાય છે.